
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 27. marta noteikumos Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts ir izstrādāts, lai salāgotu Ministru kabineta 2018. gada 27. marta noteikumos Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību"" (turpmāk – MK noteikumi Nr. 173) ietverto regulējumu ar grozījumiem Sociālā uzņēmuma likumā (turpmāk – Likums), kas 2026. gada 26. martā ir pieņemti Saeimā.
1.2. Mērķis
Mērķa apraksts
Noteikumu projekta mērķis ir pilnveidot sociālā uzņēmuma statusa piešķiršanas un uzraudzības kārtību, kā arī precizēt to atbilstoši grozījumiem Sociālā uzņēmuma likumā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Līdz šim sociālajiem uzņēmumiem nebija atļauts sadalīt peļņu dividendēs, taču grozījumi Likumā paredz atļaut sociālajiem uzņēmumiem daļēju peļņas sadali līdz 50% no pārskata gada peļņas, ņemot vērā atbilstošus kritērijus.

Turklāt, lai mazinātu administratīvo slogu Sociālo uzņēmumu komisijai (turpmāk – Komisija), grozījumi Likumā paredz veikt Komisijas darbības optimizāciju.

Līdz ar Sociālā uzņēmuma likuma pieņemšanu, 2017. gadā tika veikti arī grozījumi Brīvprātīgā darba likumā, nosakot tiesības sociālajiem uzņēmumiem organizēt brīvprātīgo darbu. Šī ir vienīgā komersantu grupa Latvijā, kurai ir tiesības organizēt brīvprātīgo darbu.
Saskaņā ar Brīvprātīgā darba likuma 7. panta otrās daļas 9. punktu brīvprātīgā darba organizatoram reizi gadā, iesniedzot gada pārskatu, ir jāsniedz informācija par brīvprātīgo darbu, norādot:
a) brīvprātīgā darba vietu,
b) brīvprātīgā darba veicēju kopskaitu konkrētā brīvprātīgā darba vietā,
c) brīvprātīgā darba veicēju nostrādāto stundu kopskaitu,
d) pēc brīvprātīgā darba organizatora ieskatiem, nozīmīgākos pasākumus, projektus, aktivitātes un citu informāciju.
Problēmas un risinājumi
Problēmas apraksts
Ievērojot to, ka iepriekš sociālajiem uzņēmumiem nebija atļauts sadalīt peļņu, MK noteikumu Nr. 173 5.2. apakšpunktā noteikts, ka iesniegumam sociālā uzņēmuma statusa piešķiršanai ir jāpievieno dalībnieku sapulces lēmumu, ar kuru nolemts peļņu sadalīt tikai saimnieciskās darbības nodrošināšanai un sociālā mērķa sasniegšanai. Savukārt, gada darbības pārskatā sociālajiem uzņēmumiem nebija jāsniedz informāciju par dividendēs sadalīto summu.
 
Saskaņā ar MK noteikumu Nr. 173 24. punktu Labklājības ministrijai visu sociālo uzņēmumu darbības pārskatus un 21. punktā minēto informāciju jānosūta Komisijai atzinuma sniegšanai par sociālā uzņēmuma darbības atbilstību likumā noteiktajiem kritērijiem un uzņēmuma darbības rādītājiem. Taču, ņemot vērā grozījumus Likumā, ir nepieciešams noteikt, ka Labklājības ministrija pieprasa Komisijas atzinumu par sociālā uzņēmuma darbības atbilstību likumā noteiktajiem kritērijiem un uzņēmuma darbības rādītājiem tikai gadījumā, ja konstatēta pirmšķietama neatbilstība sociālā uzņēmuma statusam.

Atbilstoši MK noteikumu Nr. 173 18.punktā noteiktajam sociālais uzņēmums katru gadu, sākot ar nākamo gadu pēc sociālā uzņēmuma statusa piešķiršanas, iesniedz Labklājības ministrijā darbības pārskatu (papīra formā un elektroniski), iekļaujot informāciju arī par organizēto brīvprātīgo darbu.
Pašreiz MK noteikumu Nr.173 19.2.5. apakšpunkts paredz, ka darbības pārskatā jānorāda brīvprātīgā darba veicēju skaits un viņu darba pienākumi.
Risinājuma apraksts
Ņemot vērā grozījumus Sociālā uzņēmuma likumā, noteikumu projekts paredz svītrot MK noteikumu Nr. 173 3.11. un 5.2. apakšpunktu un papildināt noteikumus ar 19.3.8. apakšpunktu.
Jāatzīst, ka atļauja sadalīt peļņu var radīt gan priekšrocības, gan arī riskus. Atļaujot vismaz daļēju peļņas sadali, sociālie uzņēmumi var piesaistīt privāto investoru finansējumu, kas ir nepieciešams, lai veicinātu uzņēmuma attīstību un paplašināšanos, kā arī, lai nodrošinātu finansiālu ilgtspēju. Turklāt atļauja sadalīt peļņu var motivēt gan sociālos uzņēmējus, gan investorus strādāt produktīvāk, palielinot gan uzņēmuma ieņēmumus, gan arī radīto sociālo ietekmi. Tomēr ir svarīgi saglabāt līdzsvaru starp dividenžu izmaksu un sociālā mērķa sasniegšanu. Atļaujot peļņas sadali sociālajiem uzņēmumiem, jānodrošina pietiekama uzraudzība, lai izslēgtu situācijas, kad uzņēmums koncentrējas uz peļņas gūšanu, nevis sociālā mērķa sasniegšanu. Lai novērstu situācijas, kad uzņēmuma peļņas avots ir saņemtais grants no publiskajiem resursiem, nevis saimnieciskās darbības ieņēmumi, peļņas sadale būtu atļauta tikai tad, ja pēdējo triju gadu laikā, par kuriem ir iesniegti gada pārskati, uzņēmums nav saņēmis sociāliem uzņēmumiem paredzētu finanšu atbalstu granta veidā no publiskiem avotiem, un tikai par pārskata gadu (nebūs atļauts sadalīt iepriekšējo pārskatu gadu peļņu, kas nav sadalīta dividendēs, jeb nesadalīto peļņu). Attiecīgi triju gadu periods tiks skaitīts no brīža, kad tika pieņemts lēmums par de minimis atbalsta (granta) piešķiršanu.

Vienlaikus noteikumu projekts paredz precizēt 24. punktu, ņemot vērā Komisijas darbības optimizāciju. Labklājības ministrija pārbauda uzņēmuma atbilstību Likuma 5. un 9. panta prasībām un uzņēmuma atbilstību MK noteikumu Nr. 173 22. punktā noteikto darbības rādītāju izpildi. Ja visas iepriekšminētās prasības ir izpildītas, tad uzņēmuma darbība tiek uzskatīta par atbilstošu Likuma prasībām un Komisijas atzinums nav nepieciešams. Šie darbības pārskati ir pieejami Komisijai, kas pēc savas izvēles (piemēram, ja Komisijas locekļi ir konstatējuši iespējamu neatbilstību) var izvērtēt attiecīgo gada darbības pārskatu un sniegt atzinumu par uzņēmuma darbības atbilstību. Ja Labklājības ministrija konstatē neatbilstību kādai no prasībām vai iespējamu neatbilstību (piemēram, uzņēmums ir mainījis darbības jomu un Komisija nav sniegusi atzinumu par labvēlīgas un nozīmīgas sociālās ietekmes esamību uzņēmuma jaunajā darbības jomā), šo darbības pārskatu nodod Komisijai izvērtēšanai un atzinuma sniegšanai.

Lai nodrošinātu atbilstību Brīvprātīgā darba likumā noteiktajam un iegūtu vienveidīgu informāciju par sociālo uzņēmumu organizēto brīvprātīgo darbu, nepieciešams veikt  grozījumus MK noteikumu Nr. 173 19.2.5. apakšpunktā, precizējot sociālo uzņēmumu sniedzamās informācijas par brīvprātīgo darbu apjomu.

No 2025. gada 1. janvāra ir spēkā jaunā Eiropas Komisijas izstrādātā NACE 2.1. redakcija, līdz ar to noteikumu projekts paredz MK noteikumu Nr. 173 3.6. punktā un 13.1.7. apakšpunktā aizstāt "NACE 2" ar "NACE 2.1."

ES fondu 2021.–2027. gada plānošanas periodā atbalsts sociālajiem uzņēmumiem sniegts Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai un sociālās ekonomikas attīstībai" (turpmāk – 4.3.3.3. pasākums) ietvaros. 
Ņemot vērā minēto, noteikumu projekts paredz precizēt MK noteikumu Nr. 173 13.5. apakšpunktu, norādot, ka Sociālo uzņēmumu reģistrā iekļauj informāciju par dalību 4.3.3.3. pasākumā, nevis darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākumā "Atbalsts sociālajai uzņēmējdarbībai", kā arī precizēt 32. punktu.
Ņemot vērā, ka grozījumi Likumā, kas paredz atļaut sociālajiem uzņēmumiem daļēju peļņas sadali, stāsies spēkā 2027. gada 1. janvārī, noteikumu projekta 24. punktā ir paredzēts, ka grozījums par MK noteikumu Nr. 173 3.11. apakšpunkta svītrošanu, kā arī grozījums, ar kuru noteikumi tiek papildināti ar 19.3.8. apakšpunktu, stājas spēkā 2027. gada 1. janvārī.

Vienlaikus noteikumu projekts paredz veikt citus precizējumus, tai skaitā tehniskos, lai pilnveidotu sociālā uzņēmuma statusa piešķiršanas un uzraudzības kārtību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Sociālie uzņēmumi
Ietekmes apraksts
Turpmāk pretendentiem sociālā uzņēmuma statusa iegūšanai nebūs jāpievieno dalībnieku sapulces lēmums par peļņas izmantošanu tikai saimnieciskās darbības nodrošināšanai un sociālā mērķa sasniegšanai. Tādējādi tiek novērsta nepieciešamība sasaukt dalībnieku sapulci tikai šāda lēmuma pieņemšanai, sagatavot attiecīgo protokolu un pievienot to iesniegumam.
Vienlaikus sociālajiem uzņēmumiem gada pārskatā vairs nebūs jānorāda sociālā uzņēmuma statusa piešķiršanas datums, jo šī informācija jau ir Labklājības ministrijas rīcībā un nav nepieciešama atkārtotai iesniegšanai.
Noteikumu projekts paredz precizēt prasības informācijas sniegšanai par brīvprātīgo darbu. Papildus jau esošajam pienākumam norādīt informāciju par brīvprātīgā darba veicējiem un viņu pienākumiem turpmāk būs jāsniedz informācija par brīvprātīgā darba vietām, brīvprātīgā darba veicēju nostrādāto stundu kopskaitu, kā arī nozīmīgākajiem pasākumiem, projektiem, aktivitātēm un cita informācija pēc brīvprātīgā darba organizatora ieskatiem.

Turklāt, ņemot vērā izmaiņas Komisijas darbībā, kas paredz Komisijas iesaisti tikai gadījumos, kad konstatēta pirmšķietama neatbilstība sociālā uzņēmuma statusa nosacījumiem, tiek netieši samazināts administratīvais slogs sociālajiem uzņēmumiem, proti, samazināsies to gadījumu skaits, kad sociālajiem uzņēmumiem jāsniedz papildu informācija, dokumenti vai skaidrojumi par savu darbību Komisijas atzinuma sagatavošanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Projekts nerada būtisku ietekmi uz uzņēmējdarbības vidi, jo kopējais administratīvais slogs sociālajiem uzņēmumiem saglabājas nemainīgs.
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Sociālie uzņēmumi
	palielinās
Vērtības nozīme:
	15,45
Centrālās statistikas pārvaldes dati par vienas stundas darbaspēka izmaksām pa darbības veidiem 2025. gadā. Aprēķinos tiek izmantoti dati par visiem darbības veidiem, kas ietilpst NACE 2.1 klasifikācijas A–S sadaļā, jo sociālie uzņēmumi darbojas dažādās nozarēs un nav iespējams identificēt vienu konkrētu darbības veidu, kas raksturotu visus sociālos uzņēmumus.
	0,42
Laika patēriņš, kas nepieciešams, lai gada darbības pārskatā iekļautu informāciju par brīvprātīgā darba veicējiem.
Pieņēmumi balstīti uz Labklājības ministrijas eksperta vērtējumu.
	325
Sociālo uzņēmumu skaits uz 2026. gada 31. augustu atbilstoši Labklājības ministrijas tīmekļvietnē publiski pieejamajiem datiem.
	1,0
Saskaņā ar Sociālā uzņēmuma likuma 10.panta pirmo daļu gada darbības pārskatu sociālajiem uzņēmumiem ir jāiesniedz katru gadu līdz 1. jūnijam.
	2 108,93
	Noteikumu projekta 13.punkts paredz darbības pārskatā papildus norādīt informāciju par brīvprātīgo darbu, tai skaitā brīvprātīgā darba veikšanas vietu, brīvprātīgā darba veicēju nostrādāto stundu kopskaitu un nozīmīgākās aktivitātes. Tiek pieņemts, ka šādas informācijas apkopošana un iekļaušana pārskatā var aizņemt līdz 25 minūtēm gadā.

	Sociālie uzņēmumi
	palielinās
Vērtības nozīme:
	15,45
Centrālās statistikas pārvaldes dati par vienas stundas darbaspēka izmaksām pa darbības veidiem 2025. gadā. Aprēķinos tiek izmantoti dati par visiem darbības veidiem, kas ietilpst NACE 2.1 klasifikācijas A–S sadaļā, jo sociālie uzņēmumi darbojas dažādās nozarēs un nav iespējams identificēt vienu konkrētu darbības veidu, kas raksturotu visus sociālos uzņēmumus.
	0,08
Laika patēriņš, kas nepieciešams, lai gada darbības pārskatā iekļautu informāciju par dividendēs sadalītās peļņas apmēru.
Pieņēmumi balstīti uz Labklājības ministrijas eksperta vērtējumu.
	325
Sociālo uzņēmumu skaits uz 2026. gada 31. augustu atbilstoši Labklājības ministrijas tīmekļvietnē publiski pieejamajiem datiem.
	1,0
Saskaņā ar Sociālā uzņēmuma likuma 10.panta pirmo daļu gada darbības pārskatu sociālajiem uzņēmumiem ir jāiesniedz katru gadu līdz 1. jūnijam.
	401,70
	Noteikumu projekta 15.punkts paredz gada darbības pārskatā iekļaut informāciju par dividendēs sadalītās peļņas apmēru. Indikatīvi šādas informācijas norādīšana var aizņemt līdz 5 minūtēm gadā.

	Sociālie uzņēmumi
	samazinās
Vērtības nozīme:
	15,45
Centrālās statistikas pārvaldes dati par vienas stundas darbaspēka izmaksām pa darbības veidiem 2025. gadā. Aprēķinos tiek izmantoti dati par visiem darbības veidiem, kas ietilpst NACE 2.1 klasifikācijas A–S sadaļā, jo sociālie uzņēmumi darbojas dažādās nozarēs un nav iespējams identificēt vienu konkrētu darbības veidu, kas raksturotu visus sociālos uzņēmumus.
	0,08
Laika patēriņš, kas nepieciešams, lai gada darbības pārskatā norādīt sociālā uzņēmuma statusa iegūšanas datumu.
Pieņēmumi balstīti uz Labklājības ministrijas eksperta vērtējumu.
	325
Sociālo uzņēmumu skaits uz 2026. gada 31. augustu atbilstoši Labklājības ministrijas tīmekļvietnē publiski pieejamajiem datiem.
	1,0
Saskaņā ar Sociālā uzņēmuma likuma 10.panta pirmo daļu gada darbības pārskatu sociālajiem uzņēmumiem ir jāiesniedz katru gadu līdz 1. jūnijam.
	-401,70
	Noteikumu projekta 12.punkts paredz svītrot prasību darbības pārskatā norādīt sociālā uzņēmuma statusa iegūšanas datumu, kas samazina administratīvo slogu par aptuveni 5 minūtēm gadā.

	Sociālie uzņēmumi
	samazinās
Vērtības nozīme:
	15,45
Centrālās statistikas pārvaldes dati par vienas stundas darbaspēka izmaksām pa darbības veidiem 2025. gadā. Aprēķinos tiek izmantoti dati par visiem darbības veidiem, kas ietilpst NACE 2.1 klasifikācijas A–S sadaļā, jo sociālie uzņēmumi darbojas dažādās nozarēs un nav iespējams identificēt vienu konkrētu darbības veidu, kas raksturotu visus sociālos uzņēmumus.
	0,25
Laika patēriņš, kas nepieciešams, lai iesniegumā sociālā uzņēmuma statusa piešķiršanai norādīt neizmaksāto dividenžu apjomu.
Pieņēmumi balstīti uz Labklājības ministrijas eksperta vērtējumu.
	54
Vidējais iesniegumu skaits gadā, ņemot vērā periodu no 2018. gada līdz 2026. gadam, atbilstoši Labklājības ministrijas rīcībā esošajiem datiem.
	0,3
Sociālā uzņēmuma statusa piešķiršanai nepieciešamā informācija par neizmaksāto dividenžu apjomu tiek sniegta vienreiz, iesniedzot pieteikumu sociālā uzņēmuma statusa iegūšanai. 
Prasība sniegt informāciju par neizmaksāto dividenžu apjomu ir noteikta MK noteikumu Nr.173 3.11. apakšpunktā. Ņemot vērā, ka sociālā uzņēmuma statusa vidējais ilgums ir 3 gadi, darbības biežums gadā aprēķināms kā 1/3, tas ir, vidēji 0,33 reizes gadā uz vienu sociālo uzņēmumu.
	-62,57
	Noteikumu projekta 3.punkts paredz svītrot prasību iesniegumā sociālā uzņēmuma statusa piešķiršanai norādīt neizmaksāto dividenžu apjomu, kas samazina administratīvo slogu par aptuveni 15 minūtēm.
Minēto darbību sociālie uzņēmumi veic tikai vienu reizi, piesakoties statusam.

	Sociālie uzņēmumi
	samazinās
Vērtības nozīme:
	15,45
Centrālās statistikas pārvaldes dati par vienas stundas darbaspēka izmaksām pa darbības veidiem 2025. gadā. Aprēķinos tiek izmantoti dati par visiem darbības veidiem, kas ietilpst NACE 2.1 klasifikācijas A–S sadaļā, jo sociālie uzņēmumi darbojas dažādās nozarēs un nav iespējams identificēt vienu konkrētu darbības veidu, kas raksturotu visus sociālos uzņēmumus.
	2,00
Laika patēriņš, kas nepieciešams, dalībnieku sapulces sasaukšanai, protokola un lēmuma sagatavošanai.
Pieņēmumi balstīti uz Labklājības ministrijas eksperta vērtējumu.
	54
Vidējais iesniegumu skaits gadā, ņemot vērā periodu no 2018. gada līdz 2026. gadam, atbilstoši Labklājības ministrijas rīcībā esošajiem datiem.
	0,3
Saskaņā ar MK noteikumu Nr.173 5.2.apakšpunktu dalībnieku sapulces lēmumu pievieno iesniegumam vienu reizi, iesniedzot pieteikumu sociālā uzņēmuma statusa iegūšanai. Ņemot vērā, ka sociālā uzņēmuma statusa vidējais ilgums ir 3 gadi, darbības biežums gadā aprēķināms kā 1/3, tas ir, vidēji 0,33 reizes gadā uz vienu sociālo uzņēmumu.
	-500,58
	Noteikumu projekta 4.punkts paredz svītrot  prasību iesniegumam pievienot dalībnieku sapulces lēmumu par peļņas sadali, tādējādi samazinot administratīvo slogu par aptuveni 2 stundām (dalībnieku sapulces sasaukšana, protokola un lēmuma sagatavošana).

	Kopā
	1 545,78
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/3e945b45-d47f-478d-ba0c-b858557ba57f
6.3. Sabiedrības līdzdalības rezultāti
Viedokļi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Labklājības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Noteikumu projekts nerada būtisku ietekmi uz institūcijas funkcijām un uzdevumiem. Lai gan tiek atceltas atsevišķas informācijas sniegšanas prasības, vienlaikus tiek ieviestas jaunas prasības informācijas sniegšanai par brīvprātīgo darbu. Tādējādi Labklājības ministrijas saņemamās, apstrādājamās un izvērtējamās informācijas kopējais apjoms būtiski nemainās, līdz ar to institūcijas funkcijas un uzdevumi netiek paplašināti vai sašaurināti.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

